แนวโน้มหุ้นไทยเช้าปรับตัวลง
นักวิเคราะห์คาดตลาดหุ้นไทยเช้านี้ปรับตัวลงคาดเล่นเก็งกำไรกลุ่มสื่อสาร-แบงก์
2 ก.ค. 2553

นักวิเคราะห์คาดตลาดหุ้นไทยเช้านี้ปรับตัวลงคาดเล่นเก็งกำไรกลุ่มสื่อสาร-แบงก์
นายจักรกฤช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก คาดว่าตลาดหุ้นไทยวันนี้ปรับตัวลง จากปัญหาการปรับลดเครดิตอันดับความน่าเชื่อถือของประเทศสเปนและประเทศอื่นในยุโรป ถือว่ามีผลกระทบต่อ fund flow ค่อนข้างมาก
อนึ่ง มูดี้ส์ อินเวสเตอร์ เซอร์วิส ออกมาเตือนสเปนอาจถูกปรับลดอันดับความน่าเชื่อถือหนี้ในประเทศและต่างประเทศลงจากระดับ Aaa หนึ่งหรือสองขั้น เนื่องจากเศรษฐกิจมีความเปราะบางและอ่อนแอ
ขณะเดียวกัน ตัวเลขดัชนีผู้จัดการฝ่ายจัดซื้อ(PMI)ของจีนประกาศออกมาไม่ดี ส่งผลให้ภาพรวมเศรษฐกิจในเอเชียไม่สดใสนัก และสหรัฐที่ประกาศตัวเลขดัชนีกิจกรรมการผลิต(ISM)เมื่อคืนนี้ก็ไม่ดี 
"ภาพโดยรวม ตลาดน่าจะเป็นลักษณะ sideway down....เรามองแนวรับวันนนี้ 786 จุด อย่าหลุดต่ำกว่านี้ กรอบบนเรามองไว้ที่บริเวณ 800 จุด และ 802 จุด"นายจักรกฤช กล่าว  
วันนี้คาดว่าจะมีการเก็งกำไรกลุ่มแบงก์ เรื่องผลประกอบการและกลุ่มสื่อสาร